CELEX: 22004D1214(01)
Language: hu
Date: 2004-10-26 00:00:00
Title: Az Európai Unió Tanácsa és az Izlandi Köztársaság, illetve a Norvég Királyság által kötött, az utóbbiaknak a schengeni vívmányok végrehajtásához, alkalmazásához és továbbfejlesztéséhez való csatlakozásáról szóló megállapodás értelmében létrehozott EU/Izland és Norvégia vegyesbizottság az eljárási szabályok elfogadásáról szóló, 1999. június 29-i 1/1999. számú határozatának módosításáról szóló 1/2004. számú határozata

14.12.2004   
            
            
               HU
            
            
               Az Európai Unió Hivatalos Lapja
            
            
               C 308/1
            
         Az Európai Unió Tanácsa és az Izlandi Köztársaság, illetve a Norvég Királyság által kötött, az utóbbiaknak a schengeni vívmányok végrehajtásához, alkalmazásához és továbbfejlesztéséhez való csatlakozásáról szóló megállapodás értelmében létrehozott EU/Izland és Norvégia vegyesbizottság az eljárási szabályok elfogadásáról szóló, 1999. június 29-i 1/1999. számú határozatának módosításáról szóló 1/2004. számú határozata
   (2004/C 308/01)
   A VEGYESBIZOTTSÁG,
   tekintettel eljárási szabályzatának 15. cikke (2) bekezdésére (1),
   A KÖVETKEZŐKÉPPEN HATÁROZOTT:
   1. cikk
   A vegyesbizottság eljárási szabályzata a következőképpen módosul:
   Az 1. cikk az utolsó mondatot követően az alábbi mondattal egészül ki:
   
      „Magas beosztású tisztviselői, illetve miniszteri szinten az izlandi és a norvég kormányt képviselő delegációk átadhatják a vegyesbizottsági ülés elnöki tisztét egy olyan másik delegációnak, amely kész arra, hogy e tisztet betöltse.”
   
   Az 5. cikk második albekezdése a következőképpen módosul:
   
      „A vegyesbizottság akkor határozatképes, ha a Tanács, továbbá az izlandi miniszteri szintű delegáció és a norvég miniszteri szintű delegáció tagjainak legalább a fele, illetve a Bizottság tagja is jelen van.”
   
   2. cikk
   Ez a határozat elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni. Izland és Norvégia köteles ezt a határozatot saját országában hivatalosan közzétenni.
   
      Kelt Luxemburgban, 2004. október 26-án.
      
         
            a vegyesbizottság részéről
         
         
            az elnök
         
         
            
      
   
   
      (1)  HL C 211., 1999.7.23., 9. o.